 O B E C K L U B I N A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

### Všeobecné záväzné nariadenie

### OBCE KLUBINA

### č. 01/2021

### O HAZARDNÝCH HRÁCH

***Návrh VZN: - vyvesený na úradnej tabuli obce dňa : 09.06.2021***

***- zverejnený na internetovej adrese obce dňa : 09.06.2021***

***Lehota na predloženie pripomienok k návrhu VZN do(včítane): 25.06.2021***

***Doručené pripomienky (počet) : 0***

***Vyhodnotenie pripomienok k návrhu VZN uskutočnené dňa: 28.06.2021***

***Vyhodnotenie pripomienok k návrhu VZN doručené poslancom dňa: 29.06.2021***

***VZN schválené uznesením Obecného zastupiteľstva Obce Klubina dňa: 30.06.2021***

***pod č. :*  OZ č. 11/113/2021 2021-OZ**

***VZN vyvesené na úradnej tabuli obce dňa : 30.06.2021***

***VZN zvesené z úradnej tabule obce dňa : 16.07.2021***

***VZN nadobúda účinnosť dňom 01.08.2021***

**úradná pečiatka s erbom obce**

**Mgr. Božena Poliačková**

**starostka obce**

Obec Klubina, na základe samostatnej pôsobnosti podľa Článku 68 Ústavy Slovenskej republiky a v súlade s ustanoveniami § 6 ods. 1 zákona SNR č. 369/1990 Zb. o obecnom zriadení v znení neskorších predpisov a podľa §15 ods. 5, §15 ods. 16, § 79 ods. 5, zákona č. 30/2019 Z. z. o hazardných hrách a o zmene a doplnení niektorých zákonov (ďalej „zákon o hazardných hrách“)

vydáva

**VŠEOBECNE ZÁVÄZNÉ NARIADENIE č. 01/2021**

**O HAZARDNÝCH HRÁCH NA ÚZEMÍ OBCE KLUBINA**

**Článok 1**

**Úvodné ustanovenia**

Účelom tohto všeobecne záväzného nariadenia (ďalej len „VZN“) je vo verejnom záujme regulovať prevádzkovanie hazardných hier a účasti na nich, stanovením podmienok umiestňovania herní na území obce.

**Článok 2**

**Podmienky umiestňovania herní na území obce**

1. Herňa nesmie byť umiestnená vo vzdialenosti menej ako 500 metrov od

* 1. školy1, to neplatí, ak ide o odborný výcvik, odbornú prax alebo umeleckú prax, ktorú žiak vykonáva na pracovisku zamestnávateľa alebo na pracovisku praktického vyučovania, ak sa žiak pripravuje v systéme duálneho vzdelávania,
  2. školského zariadenia2,
  3. zariadenia sociálnych služieb pre deti a mládež, zariadenia sociálnoprávnej ochrany detí a sociálnej kurately,
  4. zariadenia pre liečbu nelátkových závislostí,
  5. ubytovne mládeže.

**2.**  Herňa nesmie byť umiestnená vo vzdialenosti menej ako 200 metrov od inej herne.

**3.** Vzdialenosťou sa podľa § 15 ods. 6 zákona o hazardných hrách rozumie vodorovná vzdialenosť medzi budovou v ktorej je umiestnená herňa a najbližšou budovou v ktorej je umiestnená iná herňa, budovou školy, školského zariadenia, zariadenia sociálnych služieb pre deti a mládež, zariadenia sociálnoprávnej ochrany detí a sociálnej kurately, zariadenia pre liečbu nelátkových závislostí a do ubytovne mládeže.

**Článok 3**

**Kontrola**

Vykonávať kontrolu dodržiavania tohto VZN sú opravnení:

* + 1. poverení zamestnanci obce Klubina
    2. polícia

Porušenie ustanovení tohto VZN je postihnuteľné podľa osobitných predpisov3.

**Článok 4**

**Prechodné a záverečné ustanovenia**

1. Ustanovenie čl. 2 ods. 1 VZN sa nevzťahuje na prevádzkovateľa hazardnej hry v herni, ktorému bola individuálna licencia na prevádzkovanie hazardnej hry udelená pred nadobudnutím účinnosti tohto VZN, a to až do skončenia platnosti tejto individuálnej licencie.

1. Všeobecne záväzné nariadenie č. 01/2021 o podmienkach umiestňovania herní na území obce Klubina, bolo schválené OZ v Klubine dňa 30.06.2021, uznesením č. 113/2021 a nadobúda účinnosť dňom 01. augusta 2021.

V Klubine dňa 01.07.2021

Mgr. Božena Poliačková

starostka obce

**¹** § 27 ods. 2 zákona č. 245/2008 Z. z. v znení neskorších predpisov.

**²** § 113, § 120 a § 137 písm. a) a b) zákona č. 245/2008 Z.z. v znení neskorších predpisov.

**³** zákon č. 372/1990 Zb. o priestupkoch v platnom znení